laion/Wikipedia-Exotic huggingface dataset:
חומעה מצויה

חומעה מצויה או חומעת שדה, חומעת גינה (בלטינית: Rumex acetosa) היא ירק עלים עשבוני רב שנתי השייך למשפחת הארכוביתיים (Polygonaceae). תפוצתו בכל אירופה, אך ניתן למצוא אותו גם באמריקה הצפונית, באסיה ובצ'ילה. 30–50 ס"מ גובהה, העלים סגלגלים גדלים בצרורות, שני צדדים ליד הגבעול מפוצלים ויוצרים פסגות קטנות. הפרחים האדמדמים הזעירים גדלים כשבולת בקצה הגבעול, ויוצרים תפרחת. הפריחה נמשכת מתחילת מאי עד אוגוסט. הצמח חייב את טעמו החמצמץ האופייני לחומצה האוקסלית שמכיל, שיש לה גם השפעה מעוררת תיאבון. בשל תכולת ויטמין C הגבוהה שלו, הוא נחשב יעיל לריפוי ומניעת צפדינה. הוא מכיל מלחים מינרליים רבים, סידן, זרחן, ברזל, מגנזיום וויטמין A. המרכיבים הפעילים העיקריים שלו הם פלבונואידים, טאנינים ופוליפנולים. השורש מכיל טאנין, אנתרקינונים ועוד חומרים. בעבר, החומעה המצויה שימשה כמטהר דם. מגביר מערכת החיסון, משתן, מכייח. התמצית העשויה משורש הצמח משמשת לקיבה ולמעי כמשלשל קל. ניתן להשתמש בחומעה המצוייה להכנת מזון הדומה לתרד, אך הוא משמש גם לשיפור הטעם של סלטים, מרקים וחביתות. בדומה לארוגולה, העלים הגולמיים, הצעירים והעדינים שלו מעורבבים לעיתים קרובות עם פסטה איטלקית, ולכן הם קלים יותר ועשירים יותר בסיבים. זהו פינוק אהוב על ילדים כשהם טריים. החומצה האוקסלית המצויה בחומעה יכולה לקדם היווצרות אבנים בכליות ובשלפוחית השתן בטווח הארוך, ויכולה גם להגביר כאבים בחולים עם שיגרון ודלקת פרקים, ולכן כדאי להימנע מצריכתה במקרים כאלה. השם האנגלי לחומעה מצויה הוא "common sorrel" או "garden sorrel"; הוא אינו זמין בחנויות, ולכן יש לרכוש זרעים או ממשתלה ולגדל אותו בבית. בחלק מהמקרים ניתן לרכוש אותו ב"שווקי האיכרים" בעונתו הטבעית של הצמח (בקיץ). מדיה וקבצים בנושא חומעה מצויה בוויקישיתוף חומעה מצויה, באתר ITIS (באנגלית) חומעה מצויה, באתר NCBI (באנגלית) חומעה מצויה, באתר האנציקלופדיה של החיים (באנגלית) חומעה מצויה, באתר Tropicos (באנגלית) חומעה מצויה, באתר GBIF (באנגלית) חומעה מצויה, באתר The Plant List (באנגלית) חומעה מצויה, באתר IPNI (באנגלית) Marie-Claude Paume: Ehető vadnövények. Füvek, virágok és salátafélék gyűjtése és felhasználása. Budapest, Bioenergetic Kft. 2013, 184. oldal. מסת"ב 978-963-2911-76-2 "Mezei sóska". hazipatika.com. "Mezei sóska". novenyhatarozo.info. אורכב מ-המקור ב-2017-06-21. נבדק ב-2016-12-05. "Sóska". kertlap.hu. נבדק ב-2016-12-05.
פיהטלה

פִּיהְטְלָה (באסטונית: Pihtla; בגרמנית: Pichtendahl) הייתה נפה אסטונית במחוז סארה שבאסטוניה. היא ממוקמת במרכז האי סארמאה. ממזרח נמצאת נפת ואליאלה, מצפון לייסי, וממערב קארמה. שטחה של פיהטלה הוא 228 קמ"ר ובשנת 2015 אוכלוסייתה מנתה 1350 נפשות. היישוב הגדול ומרכזי בפיכטלה ("בירת הנפה") הוא העיירה פיהטלה (94 תושבים) על שמה נקראת הנפה. מלבד פיהטלה יש בנפה 41 כפרים נוספים. היישוב העתיק ביותר בפיהטלה הוא העיירה פיהה (Püha), שעדויות לגביו הועלו על הכתב לראשונה בשנת 1449. בעיירה יש כנסייה עתיקה. במהלך הרפורמה המינהלית-טריטוריאלית בשנת 2017 אוחדו כל 12 הנפות באי סארמאה לנפה אחת - סאראמאה. מדיה וקבצים בנושא פיהטלה בוויקישיתוף ערך זה הוא קצרמר בנושא אסטוניה ובנושא גאוגרפיה. אתם מוזמנים לתרום לוויקיפדיה ולהרחיב אותו.
פודינג לחם בחמאה

פודינג לחם בחמאה או פודינג לחם וחמאה (באנגלית: Bread and butter pudding) הוא פודינג לחם מסורתי במטבח הבריטי. פרוסות לחם מרוחות בחמאה מפוזרות בצימוקים מונחות בשכבות בתבנית תנור, מכוסות בתערובת ביצים מתובלת באגוז מוסקט, וניל או תבלינים אחרים, ואז נאפות. בנוסף לאפייה עם חביצה, ניתן להגיש את הפודינג עם חביצה או שמנת נוספת בצד או מעליו. לפעמים ריבת פטל, תות שדה, פטל שחור או פירות מעורבים או שימורים מתוקים אחרים יימרחו על הלחם, יחד עם החמאה. וריאציות מודרניות אחרות כוללות פיזור ענבים טריים בין שכבות הלחם, המסת תפוחים לתוך תערובת הביצים-חלב ושימוש בסוגי לחמים יוצאי דופן, כמו בריוש, להכנתו. קליפת לימון או תפוז תוסיף טעם אופייני. זה מסורתי להשתמש בלחם מיושן. פודינג הלחם בחמאה המוקדמים ביותר נקראו סיר לבן והשתמשו במח עצם או בחמאה. ניתן להכין סירים לבנים באמצעות אורז במקום לחם, מה שהוביל לפודינג האורז במטבח הבריטי. אחד המתכונים המוקדמים ביותר שפורסמו לפודינג לחם בחמאה שנקרא כך נמצא בספר "עקרת הבית השלמה" של אליזה סמית' משנת 1728. היא מורה כך: "קח כיכר של שני פרוטות, וק"ג חמאה טרייה; מורחים אותה בפרוסות דקות מאוד, כמו לאכול; חותכים אותם כפי שאתה מורח אותם, וגלל חצי קילו צימוקים, ושטוף קילו דומדמניות; לאחר מכן שים משחת עלים בתחתית הכלי, והנח שורה של הלחם והחמאה שלך, ופזר חופן דומדמניות, כמה צימוקים וכמה חתיכות קטנות של חמאה, וכך תעשה עד שהמנה שלך מלאה; אז מרתיחים שלוש ליטרים של שמנת ומסמיכים אותה כשהיא קרה עם חלמונים של עשר ביצים, אגוז מוסקט מגורר, מעט מלח, קרוב לחצי קילו סוכר וקצת מי פרחי תפוזים; יוצקים את זה בדיוק כשהפודינג נכנס לתוך תנור אפיה". חלק מהמתכונים דורשים להכין מרנג פשוט מהחלבונים והסוכר, אשר מורחים על שכבת ריבה או משמרים על גבי הפודינג. המרנג מבושל עד שהוא משחים מעט מלמעלה. הקינוח הזה משנה את השם שלו ל"פודינג המלכה". בשנת 1845, אלייזה אקטון הציעה לתת "טעם טוב של קליפת לימון ושקדים מרים (או של קינמון, אם מעדיפים), לתוך חצי ליטר חלב טרי", ואז להוסיף שמנת וסוכר, מעובה בביצים טרופות. המתכון שלה דורש להוסיף גם כוס ברנדי לתערובת. במטבח האמריקאי אפשר לקרוא למאכל הזה "פודינג לחם קר". המאכל פופולרי במצרים, בשם אום עלי ועשוי מלחם או מאפה וכן כולל פיסטוק, אך ללא ביצים. מדיה וקבצים בנושא פודינג לחם בחמאה בוויקישיתוף Kasper, Lynne. "Bread and Butter Pudding". The Splendid Table. נבדק ב-27 בנובמבר 2013. {{cite web}}: (עזרה) The compleat housewife: or, accomplished gentlewoman's companion: being a collection of upwards of five hundred of the most approved receipts ... With copper plates ... To which is added, a collection of near two hundred family receipts of medicines: ... By E---- S----. Second Edition, 1728, p81 Acton, Eliza. Modern Cookery for Private Families, 1845
פנחס שטיינברג

פנחס שטיינברג (נולד ב-13 בדצמבר 1945) הוא מנצח ישראלי המשמש כיום כמנצח הראשי של הפילהרמונית של בודפשט. פנחס שטיינברג נולד בישראל, שם החל את לימודי המוזיקה שלו. הוא המשיך להשתלם בכינור בארצות הברית ובקומפוזיציה בגרמניה, ביו מוריו היו ג'וזף גינגולד ויאשה חפץ. הופעתו הראשונה כמנצח הייתה בברלין בשנת 1974 ומאז ניצח על רבות מן התזמורות הנודעות בעולם, ביניהן הפילהרמונית של ברלין, התזמורת הפילהרמונית הישראלית, תזמורת הגוונדהאוס בלייפציג, התזמורת הפילהרמונית הצ'כית, הפילהרמונית של מינכן, התזמורת הפילהרמונית המלכותית של סטוקהולם ועוד. הוא ניצח גם בפסטיבל זלצבורג, פסטיבל ורונה ואחרים. בשנים 1988 עד 1996 היה מנצח אורח קבוע באופרה של וינה. כן ניצח על הפקות אופרה בבית האופרה המלכותית, קובנט גארדן, האופרה של סן פרנסיסקו ועוד. [1] בדצמבר 2001 ניצח לראשונה בארצות הברית, על התזמורת הסימפונית של דאלאס ועל תזמורת קליבלנד. הצלחת ביקורו בקליבלנד הביאה להזמנתו לחזור ולנצח שם בעונות 2003, 2005, 2006 ו-2007. אתר האינטרנט הרשמי של פנחס שטיינברג (באנגלית) פנחס שטיינברג, באתר AllMusic (באנגלית) פנחס שטיינברג, באתר MusicBrainz (באנגלית) פנחס שטיינברג, באתר Discogs (באנגלית) האזנה לקטעים בניצוחו, naxos.com ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שמן דלעת

שמן דלעת הוא שמן קולינרי העשוי מזרעי דלעת. השמן נפוץ במיוחד במרכז אירופה, אמריקה הצפונית, הודו וסין. השמן נחשב למעדן באוסטריה ובסלובניה. לשמן דלעת יש טעם אגוזי עז ומריר ועשיר בחומצות רב שומנים לא רוויים. בדרך כלל משתמשים בשמן זה ברוטב לסלט, מרקים וקינוחים. שמן דלעת הוא תמצית טעם המופק בשיטת מיצוי ממס (אנ') או בשיטות עם שימוש בפחמן דו-חמצני על-קריטי (אנ'). לאחר קבלת השמן, ניתן לבצע שיטות מיצוי נוספות, כגון עבור הקרוטנואידים בשמן. שמן דעלת המיוצרת באוסטריה וסלבוניה מיוצרת על ידי כבישה של זרעי דלעת קלויים ללא קליפתם (אנ') מ-Cucurbita pepo (אנ'), זן דלעת מקומי. האיכות הארומטית של שמן זרעי הדלעת משתפר במידה והקלייה של זרעי הדלעת מבוצעת בטמפרטורה גבוהה. השמן הצמיג הוא בצבע ירוק בהיר עד כהה מאוד עד אדום כהה בהתאם לעובי הדגימה הנצפית. להלן טווח האחוזים של חומצות השומן בשמן הדלעת שבוצע לאחרי ניתוח של השמן שהופק מזרעים של כל אחד משנים עשר זנים של Cucurbita maxima (אנ'). מדיה וקבצים בנושא שמן דלעת בוויקישיתוף Ahmed Shaban; Ravi P Sahu (2017). "Pumpkin Seed Oil: An Alternative Medicine". Int J Pharmacogn Phytochem Res. 9 (2): Abstract. doi:10.25258/phyto.v9i2.8066. OCLC 7015943627. PMC 8681145. PMID 34924730. "Healthy Cooking Oils". University of Kansas Medical Center. אורכב מ-המקור ב-4 בספטמבר 2013. נבדק ב-17 בספטמבר 2013. {{cite web}}: (עזרה) Durante, M.; Lenucci, M. S.; Mita, G. (2014). "Supercritical Carbon Dioxide Extraction of Carotenoids from Pumpkin (Cucurbita spp.): A Review". International Journal of Molecular Sciences. 15 (4): 6725–6740. doi:10.3390/ijms15046725. PMC 4013658. PMID 24756094. Fürnkranz, Michael; Lukesch, Birgit; Müller, Henry; Huss, Herbert; Grube, Martin; Berg, Gabriele (2012). "Microbial Diversity Inside Pumpkins: Microhabitat-Specific Communities Display a High Antagonistic Potential Against Phytopathogens". Microbial Ecology. 63 (2): 418–428. doi:10.1007/s00248-011-9942-4. JSTOR 41412429. PMID 21947430. Košťálová, Zuzana; Hromádková, Zdenka; Ebringerová, Anna (באוגוסט 2009). "Chemical Evaluation of Seeded Fruit Biomass of Oil Pumpkin (Cucurbita pepo L. var. Styriaca)". Chemical Papers. 63 (4): 406–413. doi:10.2478/s11696-009-0035-5. {{cite journal}}: (עזרה) Procida, G.; Stancher, B.; Cateni, F.; Zacchigna, M. (2013). "Chemical composition and functional characterisation of commercial pumpkin seed oil". Journal of the Science of Food and Agriculture. 93 (5): 1035–41. doi:10.1002/jsfa.5843. PMID 22936573. Kreft, Samo; Kreft, Marko (בנובמבר 2007). "Physicochemical and Physiological Basis of Dichromatic Colour". Naturwissenschaften. Springer Science+Business Media. 94 (11): 935–939. Bibcode:2007NW.....94..935K. doi:10.1007/s00114-007-0272-9. PMID 17534588. {{cite journal}}: (עזרה) Stevenson, D. G.; Eller, F. J.; Wang, L.; Jane, J.; Wang, T.; Inglett, G. E. (2007). "Oil and Tocopherol Content and Composition of Pumpkin Seed Oil in 12 Cultivars". Journal of Agricultural and Food Chemistry. 55 (10): 4005–4013. doi:10.1021/jf0706979. PMID 17439238. ארכיון מ-2021-02-25. נבדק ב-2024-01-19. Note: The data are found in Table 3 on page 4010
מיכאיל ייגורוב

מיכאיל אלכסייביץ' ייגורוב (ברוסית: Михаи́л Алексе́евич Его́ров;‏ 5 במאי 1923 – 20 ביוני 1975) היה חייל בצבא האדום. הוא מפורסם בשל כך שזכה להניף את דגל הניצחון על הרייכסטאג עם סיומה של כיבוש ברלין במלחמת העולם השנייה, ב-30 באפריל 1945, בשעה 21:50. ייגורוב נולד למשפחת איכרים בכפר ירמושנקי שבמחוז סמולנסק. מגיל צעיר עבד בקולחוז. ביולי 1941 נכבש האזור, בו נמצא הכפר, בידי הצבא הגרמני. ייגורוב הצטרף אל יחידת הפרטיזנים, אשר הורכבה מבני המקום. הוא נדד יחד עם הפרטיזנים אל מזרח בלארוס, שם לחם בנאצים במשך כ-3 שנים. בקיץ 1944, במהלך מבצע בגרטיון שוחרר האזור על ידי הצבא האדום. בדצמבר 1944 גויס ייגורוב לשירות הצבאי. הוא הוצב כלוחם בפלוגת הסיור של דיוויזיית הרובאים ה-150. נטל חלק במבצע ויסלה-אודר. ב-30 באפריל 1945, בעת הקרב על ברלין השתתפה יחידתו של ייגורוב, רגימנט חי"ר 79 של הדיוויזיה, בכיבוש הרייכסטאג. מיכאיל ייגורוב, יחד עם שני לוחמים נוספים (סמל מליטון כנתריה וקצין פוליטי אלכסיי ברסט) הניפו את הדגל האדום על גג הרייכסטאג. על מעשה זה הוענק לכנתריה וייגורוב תואר גיבור ברית המועצות. בשנת 1947 השתחרר משירות הצבאי וחזר לכפר הולדתו. בהמשך עבר להצגורר בעיר רודניה, בה עבד במפעל לייצור שימורים. הרבה לנסוע ברחבי מחוז סמולנסק עם הרצאות על כיבוש הרייכסטאג. במאי 1965 יחד עם מליטון כנתריה, פתח את מצעד יום הניצחון במוסקבה. מיכאיל ייגורוב נספה בתאונת דרכים ב־20 בינוי 1975, כאשר משאית התנגשה ברכב הפרטי, בו הוא נהג. הוא נקבר בפארק הזיכרון לגיבורים, צמוד לחומת המבצר של סמולנסק. ביתו הפרטי הפך למוזיאון לזכרו. מדיה וקבצים בנושא מיכאיל ייגורוב בוויקישיתוף על מיכאיל ייגורוב באתר גיבורי המדינה (ברוסית)
APG-63 ו-APG-70

AN/APG-63 ו-AN/APG-70 הם משפחת מערכות מכ"ם שתוכננו על ידי יוז איירקראפט (Hughes Aircraft; כיום ריית'יאון) עבור מטוס הקרב F-15 איגל להשגת עליונות אווירית. מערכות מכ"ם אלו הן מסוג דפק-דופלר, והן פועלות בטווח התדרים X. הן תוכננו הן עבור משימות אוויר-אוויר והן עבור משימות אוויר-קרקע. הן מסוגלות לגלות מטרות בגובה גבוה ובגובה נמוך מבלי להתבלבל מהחזרי הקרקע. המערכות מסוגלות לגלות ולעקוב אחר כלי טיס ומטרות קטנות ומהירות במרחקים של מטווח קרוב מאוד ועד לטווח של מעבר לטווח ראייה, ובגבהים נמוכים מאוד. המכ"ם מזין את נתוני המטרה למחשב המרכזי של המטוס להפעלה מיטבית של מערכות הנשק. בקרבות אוויר צמודים, המכ"ם יכול לרכוש את המטרה אוטומטית ולהציג את הנתונים לטייס בתצוגה העילית של המטוס. ה-AN/APG-63 פותח בשנות השבעים המוקדמות והיה בשירות מבצעי החל מ-1973. ב-1979 הוא עבר שדרוג משמעותי והפך למכ"ם המוטס הראשון שכלל מעבד אות הניתן התכנות. מעבד האות הניתן לתכנות איפשר לשנות את המערכת על-מנת להתאימה לעבודה במודים חדשים ועם מערכות נשק חדשות באמצעות שינוי בתוכנה במקום שינוי בחומרה. ה-AN/APG-63 כבר לא מיוצר כיום אך הוא נשאר בשירות. כמעט 1,000 מערכות AN/APG-63 נמסרו עד שהופסק ייצורו ב-1986. כ-700 עדיין מבצעיים במטוסי F-15A/B/C/D המופעלים על ידי חיל האוויר האמריקני, המשמר הלאומי האווירי, חיל האוויר הישראלי, חיל האוויר היפני וחיל האוויר הסעודי. ה-APG-70 הוא תכנון מחודש של ה-APG-63 משנות השמונים שנועד לשפר את אמינותו ולהקל על אחזקתו. בנוסף, טכנולוגיית מערך שערים אפשרה ל-APG-70 לכלול מודים חדשים בעלי יכולות משופרות. כמו ה-APG-63 הבסיסי, ה-APG-70 לא מיוצר יותר; אך הוא עדיין מבצעי בדגמים מאוחרים של מטוסי F-15C/D, ב-F-15E סטרייק איגל ובנגזרותיו: ה-F-15I ("רעם") של חיל האוויר הישראלי וה-F-15S של חיל האוויר הסעודי. ה-APG-63(V)1 הוא תכנון מחודש של חומרת המכ"ם משנות התשעים שנועד לשפר את אמינותו וביצועיו. התכנון מחדש איפשר לכלול גם מודים חדשים רבים. הוא נועד להחליף מערכות APG-63 שהותקנו בדגמים מוקדמים של מטוסי F-15C/D, והוא סיפק שיפור בביצועים ובאמינות. ריית'יאון מסרה 161 מערכות מכ"ם מסוג APG-63(V)1 לחיל האוויר האמריקני, והיא קיבלה חוזה לאספקת 40 מערכות כאלו גם לקוריאה הדרומית עבור ה-F-15K סלאם איגל שהזמינה. ה-APG-63(V)2 הוא מכ"ם AESA שהותקן במספר מצומצם של מטוסי F-15C של חיל האוויר האמריקני. שדרוג זה כולל את רוב החומרה החדשה של ה-APG-63(V)1, אך מוסיף מערכת AESA. ה-AESA מספק עדכוני עקיבה מיידיים ויכולת משופרת לעקיבה אחר מטרות מרובות. ה-APG-63(V)2 תואם למערכות הנשק שמופעלות כיום על ידי ה-F-15C ומאפשר לנצל את מלוא היכולות של ה-AIM-120 אמראם, הנחיית מספר טילים בו-זמנית למספר מטרות המרוחקות אחת מהשנייה. מכ"ם ה-APG-63(V)3 הוא דגם מודרני של ה-APG-63(V)2, העושה שימוש בטכנולוגיית AESA זהה לזו המשמשת את ה-APG-79. ה-3(V) מיועד להתקנה במטוסי F-15C, והוא צפוי לשמש גם את מטוסי ה-F-15SG החדשים של סינגפור. ריית'יאון מסרה את האבטיפוס הראשון של מערכת ה-APG-63(V)3 ביוני 2006. ה-APQ-180 היא נגזרת של מכ"ם ה-APG-70, שיועדה להתקנה על ה-AC-130U. היא כוללת מעבד אות אנלוגי משודרג ומספר מודי אוויר-קרקע משופרים. מדיה וקבצים בנושא APG-63 ו-APG-70 בוויקישיתוף
המייסד

המייסד (באנגלית: The Founder) הוא סרט דרמה ביוגרפי אמריקאי משנת 2016, בבימויו של ג'ון לי הנקוק ובכיכובו של מייקל קיטון. הסרט עוסק בסיפור שמאחורי הקמת ענקית המזון המהיר מקדונלד'ס והאיש השנוי במחלוקת שהפך אותה לאימפריה. הקרנת הבכורה של הסרט התקיימה ב-7 בדצמבר 2016, והוא יצא באופן רשמי לאקרנים בארצות הברית ב-20 בינואר 2017. הסרט גרף בסך הכל מעל ל-24 מיליון דולרים ברחבי העולם. עלילת הסרט מתמקדת בריי קרוק הכריזמטי המחפש דרכים להתעשר ולהטביע את חותמו על העולם. לאחר כישלונות רבים לבסוף קרוק נאלץ להיות איש מכירות נודד של מכונות מילקשייק. ביום אחד במהלך 1954 הוא מקבל הזמנה ממסעדה לא מוכרת בסן ברנרדינו שבקליפורניה. שם הוא נפגש עם האחים ריצ'רד (מגולם על ידי ניק אופרמן) ומוריס (מגולם על ידי ג'ון קרול לינץ') מקדונלד אשר פיתחו עבור מסעדת "מקדונלד'ס" הקטנה שלהם מערכת יעילה וגישה חדשנית למזון מהיר המאפשרת להגיש ללקוחות אוכל כ-30 שניות בלבד לאחר ביצוע ההזמנה. קרוק מיד רואה את הפוטנציאל של העסק להתרחבות בקנה מידה עצום. בעקבות כך קרוק החל לעבוד בשיתוף פעולה הדוק עם האחים מקדונלד. קרוק מעודד את האחים בתחילה להקים רשת הכוללת סניפים רבים ברחבי ארצות הברית. בהמשך קרוק מבוצע בערמומיות עסקית וללא כל מעצורים או ייסורי מצפון את רכישת מקדונלד'ס תוך הפקעת השם המקורי והמסעדה המקורית מהאחים מקדונלד (וכמו גם הריסת המסעדה המקורית), והפיכתה לרשת מזון מהיר כלל עולמית תוך כדי התעשרות מסחררת. מייקל קיטון בתפקיד ריי קרוק ניק אופרמן בתפקיד ריצ'רד "דיק" מקדונלד ג'ון קרול לינץ' בתפקיד מוריס "מק" מקדונלד לינדה קרדליני בתפקיד ג'ואן סמית' בי ג'יי נובאק בתפקיד הארי זונבורן לורה דרן בתפקיד את'ל קרוק ג'סטין רנדל ברוק בתפקיד פרד טרנר קייט קנילנד בתפקיד ג'ון מרטינו פטריק וילסון בתפקיד רולי סמית' גריף פורסט בתפקיד ג'ים זיין ווילבור פיצג'רלד בתפקיד ג'רי קאלן אפמו אומילאמי בתפקיד מר מרימן אתר האינטרנט הרשמי של המייסד "המייסד", במסד הנתונים הקולנועיים IMDb (באנגלית) "המייסד", באתר נטפליקס "המייסד", באתר AllMovie (באנגלית) "המייסד", באתר Rotten Tomatoes (באנגלית) "המייסד", באתר Box Office Mojo (באנגלית) "המייסד", באתר Metacritic (באנגלית) "המייסד", במסד הנתונים הקולנועיים KinoPoisk (ברוסית) אורי קליין, גיבור או נוכל: "המייסד" נמנע מהחלטות ונותר לא ממוקד, באתר הארץ, 22 בינואר 2017 Tom Brueggemann (22 בינואר 2019). "Top Ten Box Office Takeaways: M. Night Shyamalan Returns with 'Split'". IndieWire. ארכיון מ-23 בדצמבר 2019. נבדק ב-1 באפריל 2019. {{cite news}}: (עזרה) Busch, Anita; D'Alessandro, Anthony (8 בפברואר 2017). "The Weinstein Co. Sued Over Distribution Of 'The Founder' By FilmNation And Its Subsidiary". Deadline Hollywood. ארכיון מ-22 בפברואר 2017. נבדק ב-20 בפברואר 2017. {{cite web}}: (עזרה) Ng, David (8 בפברואר 2017). "Weinstein Co. sued over release dates for 'The Founder' and 'Gold'". Los Angeles Times. ארכיון מ-20 בפברואר 2017. נבדק ב-20 בפברואר 2017. {{cite web}}: (עזרה) "The Founder (2016)". Box Office Mojo. ארכיון מ-7 בפברואר 2022. נבדק ב-12 באוקטובר 2017. {{cite web}}: (עזרה)
הבחירות המקדימות לנשיאות ארצות הברית במפלגה הרפובליקנית 2024

הבחירות המקדימות לנשיאות ארצות הברית במפלגה הרפובליקנית 2024 הן בחירות מקדימות בהן נבחר מועמד מטעם המפלגה הרפובליקנית שיתתמודד בבחירות לנשיאות ארצות הברית 2024. דונלד טראמפ, נשיא ארצות הברית ה-45 שכיהן בין השנים 2017–2021, נבחר לאחר שזכה ב-2,268 צירים בבחירות המקדימות ברחבי המדינה. הבחירות התקיימו בכל 50 מדינות ארצות הברית, מחוז קולומביה וחמש טריטוריות נוספות בין ינואר ליוני 2024. טראמפ הודיע על כוונתו לרוץ לכהונה שנייה ב-15 בנובמבר 2022. טראמפ הוביל בפער גדול בסקרים, ונותר המועמד היחיד לאחר פרישתה של ניקי היילי ב-6 במרץ 2024. הבחירות החלו עם אספות הבחירה באיווה ב-15 בינואר 2024 בהן ניצח טראמפ עם כ-51% מהקולות, מה שזיכה אותו ב-20 צירים, כמחצית מכמות הצירים הכוללת של המדינה. טראמפ בהמשך זכה בכל מדינה וטריטוריה בהתמודדויות שהתקיימו לאחר מכן, למעט בפריימריז במחוז קולומביה (וושינגטון הבירה), בו ניצחה היילי בפעם הראשונה במסע הבחירות שלה. ב-6 במרץ 2024 פרשה היילי מהמרוץ לאחר ניצחון משמעותי של טראמפ ב"יום שלישי הגדול" (יום בו נערכות בחירות במדינות רבות) ב-15 מתוך 16 המדינות בהן נערכו התמודדויות באותו יום. פרישה זו הפכה את טראמפ למועמד המפלגה הרפובליקנית הנבחר בפועל, לאחר שנשאר ללא כל מועמד נגדו בבחירות. עם זאת, הבחירות המשיכו להתקיים אף על פי פרישתה של היילי, במטרה לבחור את הצירים שהתכנסו ביולי כחלק מהוועדה הרפובליקנית הלאומית ויבחרו רשמית את מועמד המפלגה. בוועדה הרפובליקנית הלאומית במילווקי, הוכרז טראמפ רשמית כמועמד המפלגה הרפובליקנית לבחירות לנשיאות שייערכו בנובמבר 2024. בוועידה הכריז טראמפ על סגנו לקמפיין, ג'יי. די. ואנס. ב-3 בנובמבר 2020 התקיימו בחירות לנשיאות ארצות הברית. בבחירות אלו התמודד הנשיא המכהן דאז דונלד טראמפ מטעם המפלגה הרפובליקנית נגד ג'ו ביידן מהמפלגה הדמוקרטית שכיהן כסגנו של הנשיא לשעבר ברק אובמה בשנים 2009–2017. ביידן זכה בבחירות אלו והושבע לנשיאות ב-20 בינואר 2021 יחד עם סגניתו קמלה האריס. טראמפ, שהפסיד בבחירות, הודיע ב-15 בנובמבר 2022 על כוונתו להתמודד על כהונה שנייה. אם ייבחר יהיה טראמפ הנשיא הראשון שיכהן שתי כהונות לא רצופות מאז הנשיא גרובר קליבלנד. הקצאת הנציגים מדיה וקבצים בנושא הבחירות המקדימות לנשיאות ארצות הברית במפלגה הרפובליקנית 2024 בוויקישיתוף שמונה בעקבות טראמפ: הכירו את הרפובליקנים שרצים לנשיאות ארה"ב, באתר ynet, 23 באוגוסט 2024 אייל להמן, טראמפ ועוד 4: הפריימריז הרפובליקניים יוצאים לדרך, לקראת קרב חוזר מול ביידן, באתר ynet, 13 בינואר 2024 Homan, Maya (10 ביוני 2024). "When and where will the DNC and RNC be held this year?". USA Today (באנגלית). נבדק ב-30 ביוני 2024. {{cite web}}: (עזרה) והסוכנויות, ynet (2024-03-06). "בלי הצהרת תמיכה בטראמפ: היילי הודיעה על פרישה מהפריימריז". Ynet. נבדק ב-2024-07-15. טראמפ הכריז שיתמודד לנשיאות ב-2024: "הקאמבק של אמריקה מתחיל", באתר וואלה, 16 בנובמבר 2022 גבי אור, ורוניקה סטראקלורסי וקריסטן הולמס, Former President Donald Trump announces a White House bid for 2024, CNN, ‏16 בנובמבר 2022 תוצאות פריימריז אלו הוחרמו על ידי המפלגה הרפובליקנית בנבדה במטרה לקיים אספות בחירה, בהן יוענקו רשמית הצירים.
יחסי ברזיל–גאורגיה

יחסי ברזיל–גאורגיה הם יחסי החוץ בין ברזיל לגאורגיה. שתי המדינות חברות באומות המאוחדות. ברזיל הכירה בגאורגיה לאחר שהתפרקה מברית המועצות. יחסים דיפלומטיים בין שתי המדינות כוננו באפריל 1993. ב-2008, במהלך מלחמת גאורגיה–רוסיה, ברזיל ביקשה משתי המדינות לחפש דרכים לשלום ביניהן. ברזיל לא הכירה בעצמאותן של אבחזיה ודרום אוסטיה ורואה בהן חלק מגאורגיה. באוגוסט 2011 ביקר שר החוץ של גאורגיה גריגול ושדזה (אנ') בברזיל. באפריל 2012 ערך ראש ממשלת גאורגיה, ניקה גילאורי, ביקור רשמי בברזיל, והיה לראש ממשלת גאורגיה הראשון שביקר במדינה. בשנת 2017 ביקר שר החוץ של ברזיל אלויסיו נונס (אנ') בטביליסי. שתי המדינות חתמו על כמה הסכמים דו-צדדיים כגון מזכר הבנות בין משרד החוץ של ברזיל למשרד החוץ של גאורגיה בנושא התייעצויות פוליטיות (2011) ומזכר הבנות על שיתוף פעולה כלכלי (2012). ב-2015 חתמו המדינות על הסכם המאפשר כניסת תיירים ועסקים בין המדינות ללא ויזה. לברזיל יש שגרירות בטביליסי שנפתחה ב-2011. לגאורגיה יש שגרירות בברזיליה שנפתחה ב-2010. מדיה וקבצים בנושא יחסי ברזיל–גאורגיה בוויקישיתוף Georgia, Ministério das Relações Exteriores (בספרדית) Georgia-Brazil visa free regime comes into force, Agenda.ge Embassy of Brazil in Georgia, VisaHQ (באנגלית אמריקאית) Embaixada da Geórgia no Brasil, VisaHQ
Whatever

"Whatever" (בעברית: "בְּכָל מִקרֶה") הוא שיר של הדי ג'יי הנורווגי קייגו, שהוקלט על ידי הזמרת-יוצרת האמריקאית אווה מקס. הוא יצא לאור ב-19 בינואר 2024, בהוצאת חברת התקליטים RCA רקורדס, כסינגל מתוך האלבום Kygo. את השיר כתבו מקס, קליאו טייה, קייגו, פטריק מרטין, ג'ונה שיי ורולו ספרקלי להפקה מוזיקלית של קייגו ומרטין. קרדיט לגלוריה אסטפן, טים מיטשל ושאקירה ניתן בעקבות דגימה שנלקחה מתוך הלהיט "Whenever, Wherever" שהוציאה שאקירה בשנת 2001. השיר נכתב על ידי מקס, קליאו טייה, קייגו, פטריק מרטין, ג'ונה שיי ורולו ספרקלי והופק על ידי קייגו ומרטין. קרדיט לגלוריה אסטפן, טים מיטשל ושאקירה ניתן בעקבות דגימה שנלקחה מתוך הלהיט "Whenever, Wherever" שהוציאה שאקירה בשנת 2001. מקס פרסמה תמונות של מאחורי הקלעים במהלך דצמבר 2023 בעת צילומי הווידאו קליפ. קייגו פרסם קטע קצר מתוך השיר ב-3 בינואר 2024 בפלטפורמות המדיה החברתית שלו. הוא פרסם קטע נוסף ב-5 בינואר. מקס פרסמה קטע אחרון בסמוך לכך. כאשר יצא, זכה "Whatever" לביקורות חיוביות. בפורבס נכתב: ”הפזמון של 'Whatever' הוא המצאה מחדש של הסינגל האנגלי "Whenever, Wherever" מאת שאקירה משנת 2001, עם חותמת הבית הטרופית של קייגו. בניגוד למילות הגעגועים של שאקירה, כאן מקס משתמשת בלחן המקורי במטרה לגרש בן זוג שלא שווה את זמנה, כשהיא שרה, 'מה שלא יהיה, מה שלא היה / אף פעם לא היינו טובים ביחד / אני אהיה כאן ואתה נשאר שם / האמת היא שמעולם לא היה לי אכפת'”. הווידאו קליפ הרשמי של השיר פורסם ב-19 בינואר 2024, ביום יציאתו כסינגל רשמי. בתחילתו, ישנה סצנה עם טלפון ציבורי ריק, כשמקס נמצאת לידו, על כביש מהיר בלב מדבר. השיר מתחיל להתנגן וזו עומדת מאחורי רכב ומתחילה לבצע את הבית הראשון, כשהיא לבושה בבגדי עור בצבע שחור ואוחזת בשרשרת צלב. בהמשך לכך, היא מתחילה ללכת במורד הכביש עם מספר קלוז אפים המציגים אותה בלבד. בהמשך לכך, נעשה שימוש באפקטים חזותיים של חול המכסה את הכביש והקליפ ממשיך להתגולל. בסצנה העוקבת, מקס מטפסת על הרים במדבר, כשהיא לבושה בשמלה שחורה ומפוארת. שימוש חוזר באפקטים חזותיים כול יהלומים המקיפים אותה מכל כיוון, כמו גם שינוי צבע השמיים. לאחר מכן, ישנו מטוס מדגם ACHR שטס באוויר ויוצר את עטיפת הסינגל עצמו. לבסוף, היהלומים מתאגדים לכדי מראה ומקס מביטה בעצמה, במבט אדיש. נכון לינואר 2024 עומד מונה הצפיות של הקליפ על למעלה מ-130 אלף צפיות. מידע על היצירה "Whatever" באתר מיוזיק בריינז מידע על הסינגל "Whatever" באתר מיוזיק בריינז סרטון השיר "Whatever" באתר יוטיוב אווה מקס, קליאו טייה, שירה גרוול-דאל, פטריק מרטין, שאקירה, טים מיטשל, גלוריה אסטפן, ג'ונה שיי, רולו ספרקלי Whatever, 2024-01-19, נבדק ב-2024-01-19 Kygo & Ava Max – Whatever, נבדק ב-2024-01-19 Chris Malone Méndez, Ava Max And Kygo Deliver New Take On Shakira Hit With ‘Whatever’, Forbes (באנגלית) Jason Heffler, Kygo and Ava Max Reinvent Shakira's Smoldering Classic "Whenever, Wherever" for the Dancefloor, EDM.com - The Latest Electronic Dance Music News, Reviews & Artists, ‏2024-01-19 (באנגלית) Groove Cartel, Kygo joins forces with Ava Max for their new single “Whatever”, The Groove Cartel, ‏2024-01-19 (באנגלית אמריקאית) Kygo & Ava Max - Whatever (Official Video), נבדק ב-2024-01-19 Goud en platina – Singles 2024, אולטראטופ Kygo, Ava Max - Whatever (Radio Date: 26-01-2024), EarOne